turjo4nis/wikipedia-bn-dump-20250701 huggingface dataset:
মোহাম্মদ ছায়েদুল হক

মোহাম্মদ ছায়েদুল হক (৪ মার্চ ১৯৪২ - ১৬ ডিসেম্বর ২০১৭) একজন বাংলাদেশী রাজনীতিবিদ, সংসদ সদস্য, আইনজীবী ও মন্ত্রী।

জন্ম ও পারিবারিক পরিচিত 
মোহাম্মদ ছায়েদুল হক ১৯৪২ খিস্টাব্দের ৪ মার্চ  ব্রাহ্মণবাড়িয়া জেলার নাসিরনগর উপজেলার পূর্বভাগ গ্রামে জন্ম গ্রহণ করেন। তার পিতার নাম আলহাজ্ব মোহাম্মদ সুন্দর আলী এবং মাতার নাম মেহের চাঁদ বিবি।

শিক্ষাজীবন 
মোহাম্মদ ছায়েদুল হক ১৯৬৮ খ্রিষ্টাব্দে অর্থনীতিতে এম এ ও ১৯৭০ খ্রিষ্টাব্দে ঢাকা বিশ্ববিদ্যালয় থেকে এলএলবি পাস করেন।

কর্মজীবন 
ঢাকা বিশ্ববিদ্যালয় থেকে আইনে স্নাতক ডিগ্রি অর্জনের পর তিনি সুপ্রিম কোর্টে আইনজীবী পেশায় যুক্ত ছিলেন।

রাজনৈতিক জীবন 
মোহাম্মদ ছায়েদুল হক ছাত্রজীবনে ন্যাশনাল স্টুডেন্ট ফেডারেশন (এন এস এফ)এর মাধ্যমে রাজনীতি শুরু করে। ১৯৬৫-৬৬ খ্রিষ্টাব্দে ব্রাহ্মণবাড়িয়া সরকারি কলেজ ছাত্র সংসদ নির্বাচনে ছাত্রলীগের প্রার্থীকে হারিয়ে আইয়ুব খানের  ন্যাশনাল স্টুডেন্ট ফেডারেশন (এন এস এফ)এর ভিপি নিবার্চিত হন। ১৯৬৮ সালে আওয়ামী লীগের রাজনীতিতে পর্দাপণ করেন। ১৯৭১ খ্রিস্টাব্দে স্বাধীনতা যুদ্ধে অংশগ্রহণ করেন এবং ১৯৭৩ খ্রিষ্টাব্দে প্রথমবারের মতো নাসিরনগর আসন (কুমিল্লা-১) থেকে বাংলাদেশ আওয়ামী লীগের হয়ে সংসদ সদস্য নির্বাচিত হন। পরবর্তীতে ব্রাহ্মণবাড়িয়া ০১ নাসিরনগর আসন থেকে সপ্তম, অষ্টম, নবম ও দশম সংসদের সংসদ সদস্য নির্বাচিত হন। ২০১৪ খ্রিষ্টাব্দে তিনি মৎস্য ও প্রাণিসম্পদ মন্ত্রণালয়ের দায়িত্ব পান। শেষ জীবনে তিনি ব্রাহ্মণবাড়িয়ায় জেলা আওয়ামী লীগের উপদেষ্টা ছিলেন।

মৃত্যু 
আওয়ামী লীগ সরকারের মৎস্য ও প্রাণিসম্পদ মন্ত্রণালয় মন্ত্রী থাকাকালে ২০১৭ সালের ১৬ ডিসেম্বর সকাল সাড়ে ৮টায় বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাধীন অবস্থায় তার মৃত্যু হয়।

তথ্যসূত্র 

১৯৪২-এ জন্ম
২০১৭-এ মৃত্যু
বাংলাদেশের মন্ত্রী
বাংলাদেশ আওয়ামী লীগের রাজনীতিবিদ
সপ্তম জাতীয় সংসদ সদস্য
অষ্টম জাতীয় সংসদ সদস্য
নবম জাতীয় সংসদ সদস্য
দশম জাতীয় সংসদ সদস্য
ব্রাহ্মণবাড়িয়া জেলার রাজনীতিবিদ
শেখ হাসিনার তৃতীয় মন্ত্রিসভার সদস্য
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
ব্রাহ্মণবাড়িয়া জেলার আইনজীবী
বাংলাদেশের মৎস্য ও প্রাণিসম্পদমন্ত্রী
ব্রাহ্মণবাড়িয়া জেলার ব্যক্তি
প্রথম জাতীয় সংসদ সদস্য
নারকেল ধর্ম

নারকেল ধর্ম (ভিয়েতনামী: Đạo Dừa বা Hòa sơn Tôn giáo) একটি ধর্ম যা এখন আর পালিত হয় না। ১৯৬৩ সালে দক্ষিণ ভিয়েতনাম এর ''নারকেল রাজত্বে'' এটা প্রতিষ্ঠা লাভ করে। কিছু বৌদ্ধ ও ক্রিশ্চান বিশ্বাসের সংগে প্রতিষ্ঠাতা ভিয়েতনামী স্কলার গুয়েন থান নাম এর শিক্ষার উপর ভিত্তি করে ধর্মটি প্রতিষ্ঠিত।  ১৯৭৫ সালে ভিয়েতনাম সরকার ধর্মটিকে নিষিদ্ধ করে। ধর্মটিতে সর্বোচ্চ চার হাজার অনুসারী ছিলো।

অনুশীলন 
নারকেল ধর্ম অনুসারীদের শুধুমাত্র নারকেল এবং নারকেল দুধ খেতে উৎসাহ দিতো। এই ধর্মের সন্যাসীগণের নয়জন স্ত্রী রাখার অধিকার ছিলো।

ইতিহাস

জীবনের নারকেল সন্ন্যাসী 
১৯৬৩ সালের ভিয়েতনামি পণ্ডিত গুয়েন থান নাম নারকেল ধর্ম প্রতিষ্ঠা করেন। তিনি নারকেল সন্ন্যাসী হিজ কোকোনাটশিপ, বিজয়ের নবী, এবং আংকেল হেই (১৯০৯-১৯৯০) নামে পরিচিত ছিলেন। ফরাসি বিশ্ববিদ্যালয়ে পড়াশোনা করা  নাম দক্ষিণ ভিয়েতনামের বেন ত্রে প্রদেশের নারকেল রাজত্বে একটি ভাসমান প্যাগোডা নির্মাণ করেন। দাবী করা হয়ে থাকে নাম তিন বছর শুধুমাত্র নারিকেল খেয়ে ছিলেন এবং এই সময়ে  তিনি একটা ছোট পাথরের উপর বসে ধ্যান করেন। নাম ১৯৭১ সালের দক্ষিণ ভিয়েতনামের রাষ্ট্রপতি নির্বাচনে একজন প্রার্থী ছিলেন। নির্বাচনে হেরে গিয়ে তিনি নারিকেল রাজ্যে ফিরে যান। পাগলাটে ব্যবহার সত্ত্বেও সাইগন সরকার তাকে শ্রদ্ধা করতো এবং ধর্মের মানুষ বলে অভিহিত করতো। নাম সর্বদা গলায় ক্রুশকাঠ ঝুলিয়ে রাখতেন এবং বৌদ্ধদের মত আলখাল্লা পরতেন।

জনমিতি ও উন্নয়ন 
বিশ্বব্যাপী নারিকেল ধর্মের চারহাজার সমর্থক ছিলো। উল্লেখযোগ্য অনুসারীদের মধ্যে ছিলেন আমেরিকান উপন্যাসিক জন স্টেইনবেকের পুত্র জন স্টেইনবেক ফোর। ১৯৭৫ সালে ভিয়েতনাম সরকার নারকেল ধর্মকে নিষিদ্ধ ঘোষণা করে।

তথ্যসূত্র 

ভিয়েতনামে ধর্ম
নারিকেল
বিজ্ঞান ও প্রযুক্তিতে স্বাধীনতা পুরস্কার

বিজ্ঞান ও প্রযুক্তিতে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বিজ্ঞান ও প্রযুক্তি ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মরহুম ড. মোকাররম হোসেন খোন্দকারকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।

আরও দেখুন 
 স্বাধীনতা পুরস্কার;
 বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 
 স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত
ওয়াজাহাতুল্লাহ ওয়াস্তি

ওয়াজাহাতুল্লাহ ওয়াস্তি (উর্দু: وجاہت اللہ واسطی; জন্ম: ১১ নভেম্বর, ১৯৭৪) পেশাওয়ারে জন্মগ্রহণকারী সাবেক পাকিস্তানি আন্তর্জাতিক ক্রিকেটার। বর্তমানে পিসিবির সদস্যের দায়িত্ব পালন করছেন। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ ব্যাটসম্যানের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন।

খেলোয়াড়ী জীবন 
ফেব্রুয়ারি, ১৯৯৯ থেকে মে, ২০০০ সালের মধ্যে ছয়টি টেস্ট খেলায় অংশগ্রহণের সুযোগ ঘটে তার। তবে, দূর্বল ক্রীড়াশৈলীর কারণে তাকে বেশ সমালোচনার মুখোমুখি হতে হয়।

ক্রিকেট বিশ্বকাপ 
১৯৯৯ সালের ক্রিকেট বিশ্বকাপে পাকিস্তান দলের অন্যতম সদস্যরূপে মনোনীত হন। বেশ ধ্রুপদী ঘরানায় ও স্ট্রোকে পরিপূর্ণ অবস্থায় নিউজিল্যান্ডের বিপক্ষে ৮৪ রানের মূল্যবান ইনিংস খেলেন। ঐ খেলায় পাকিস্তান নয় উইকেটের ব্যবধানে জয়ী হয়েছিল। এ রান তুলতে তাকে ১২৩ বল মোকাবেলা করতে হয়। তার ইনিংসটিতে ১০টি বাউন্ডারি ও একটি ছক্কার মার ছিল।

অবসর 
মে, ২০০০ সালের পর আন্তর্জাতিক ক্রিকেট অঙ্গনে তার পদচারণা লক্ষ্য করা যায়নি।

বর্তমানে তিনি পাকিস্তানের দল নির্বাচকমণ্ডলীর সদস্যরূপে কাজ করছেন।

তথ্যসূত্র

আরও দেখুন 
 শহীদ আফ্রিদি
 সাঈদ আনোয়ার
 টেস্ট ক্রিকেটে হ্যাট্রিকের তালিকা
 ১৯৯৯ ক্রিকেট বিশ্বকাপ দলসমূহ
 ১৯৯৮-৯৯ এশিয়ান টেস্ট চ্যাম্পিয়নশীপ
 আন্তর্জাতিক ক্রিকেটে মোহাম্মদ ইউসুফের শতরানের তালিকা

বহিঃসংযোগ 
 
 
 

১৯৭৪-এ জন্ম
জীবিত ব্যক্তি
পাকিস্তানের একদিনের আন্তর্জাতিক ক্রিকেটার
পাকিস্তানের টেস্ট ক্রিকেটার
অ্যালাইড ব্যাংক লিমিটেডের ক্রিকেটার
খাইবার পাখতুনখোয়ার ক্রিকেটার
১৯৯৮ কমনওয়েলথ গেমসের ক্রিকেটার
জারাই তারাকিয়াতি ব্যাংক লিমিটেডের ক্রিকেটার
পেশাওয়ারের ক্রিকেটার
পেশাওয়ার প্যান্থার্সের ক্রিকেটার
পেশাওয়ার থেকে আগত ক্রিকেটার
কমনওয়েলথ গেমসে পাকিস্তানের প্রতিযোগী
রিচার্ড হ্যারিস (দ্ব্যর্থতা নিরসন)

রিচার্ড হ্যারিস (১৯৩০-২০০২) একজন আইরিশ অভিনেতা, গায়ক, নাটকীয় প্রযোজক, চলচ্চিত্র পরিচালক এবং লেখক ছিলেন।

রিচার্ড হ্যারিস উল্লেখ করতে পারে:

রাজনীতিবিদরা 
  রিচার্ড রিডার হ্যারিস (রাজনীতিবিদ) (১৯১৩-২০০৯), ব্রিটিশ রক্ষনশীল রাজনীতিবিদ
  ডিক হ্যারিস (জন্ম ১৯৪৪), কানাডিয়ান রাজনীতিবিদ

শিল্পকলা
  রিকি হ্যারিস (১৯৬২-২০১৬), আমেরিকান প্রযোজক, অভিনেতা এবং কমেডিয়ান
  রিচার্ড হ্যারিস (সুরকার) (জন্ম ১৯৬৮), ব্রিটিশ সুরকার, শিক্ষক ও পিয়ানিস্ট
  রিচার্ড হ্যারিস (টেলিভিশন লেখক) (জন্ম ১৯৪৩), ব্রিটিশ টেলিভিশন লেখক
  রিচার্ড র্যাঙ্কিন (জন্ম ১৯৮৩), স্কটিশ অভিনেতা এবং কমেডিয়ান রিচার্ড হ্যারিস জন্ম
  রিচার্ড এ হ্যারিস, আমেরিকান চলচ্চিত্র সম্পাদক
  রিচার্ড হ্যারিস, ডো-উইপ গ্রুপের সদস্য, দ্য মার্কস

ক্রীড়াবিদ
  রিচার্ড হ্যারিস (ফুটবলার) (জন্ম ১৯৮০ সালে), ইংরেজি প্রাক্তন ফুটবলার
  রিচার্ড হ্যারিস (আমেরিকান ফুটবল) (১৯৪৮-২০১১), প্রাক্তন এনএফএল প্লেয়ার এবং সিএফএল কোচ
  ডিক হ্যারিস (আমেরিকান ফুটবল) (জন্ম ১৯৩৭), সাবেক আমেরিকান ফুটবল প্রতিরক্ষামূলক
  ডিকি হ্যারিস (জন্ম ১৯৫০), সিএফএলে আমেরিকান ফুটবল খেলোয়াড়
  ডিক হ্যারিস (অস্ট্রেলিয়ান রাইট ফুটবলার) (১৯১৯-১৯৯৩), অস্ট্রেলিয়ান রাইটস ফুটবলার
  ডিক এল হ্যারিস (১৮৮৫-১৯৪৫), অস্ট্রেলিয়ান রাইটস ফুটবলার
  রিক হ্যারিস (জন্ম ১৯৪৮), আমেরিকান কুস্তিগির ব্ল্যাক বার্ট নামে পরিচিত

অন্যান্য ব্যক্তি
  রিচার্ড হ্যারিস (কলেজ প্রিন্সিপাল), ব্রাসেনোজ কলেজের অধ্যক্ষ, অক্সফোর্ড, ১৫৭৩-১৫৯৫
  রিচার্ড ডোডটাস পয়লেট-হেরিস (১৮১৭-১৮৯৯), ইংরেজি / অস্ট্রেলিয়ান শিক্ষাবিদ
  রিচার্ড হ্যারিস (প্রাইস্পেক্টর) (১৮৩৩-১৯০৭), কানাডিয়ান মাইনর এবং প্রপেক্টর
  রিচার্ড রিডার হ্যারিস (ব্যারিস্টার) (১৮৪৭-১৯০৯), ইংরেজ ব্যেরস্টার, কুইন ভিক্টোরিয়া কাউন্সিলর, মেথডিস্ট মন্ত্রী
  জে রিচার্ড হ্যারিস (জন্ম ১৯১০), আইরিশ মুশলাক, মাছ ধরার কনসালট্যান্ট এবং হ্যান্ড বণিক, এবং লেখক

আরও দেখুন
  রিচার্ড হ্যারিস, প্যাটারগরেথের ব্যারন হ্যারিস (জন্ম ১৯৩৬), অক্সফোর্ডের প্রাক্তন অ্যাংলিনিক বিশপ এবং সম্প্রচারক

মনুষ্য নাম বিভাজন পৃষ্ঠাগুলি
নির্মিত পরিবেশ

সামাজিক বিজ্ঞানে নির্মিত পরিবেশ শব্দটি দ্বারা মানবসৃষ্ট পরিবেশকে বোঝায় যা মানবীয় কার্যকলাপের বিন্যাস প্রদান করে, যার মাপনী ভবন হতে পার্ক পর্যন্ত বিন্যস্ত। একে মানব-নির্মিত স্থান হিসেবে সংজ্ঞায়িত করা হয়, যেখানে মানুষ বসবাস করে, কাজকর্ম করে এবং দিন থেকে দিনে বিনোদন লাভ করে। "মানুষ দ্বারা সৃষ্ট বা সংস্কারকৃত বিভিন্ন এলাকা বা স্থান যেমনঃ ভবন, পার্ক, যোগাযোগ ব্যবস্থা প্রভৃতি নির্মিত পরিবেশের অন্তর্ভুক্ত"। সাম্প্রতিক বছরগুলোতে জনস্বাস্থ্য বিষয়ক গবেষণা "নির্মিত পরিবেশ" সংক্রান্ত ধারণাকে সম্প্রসারিত করেছে; যেখানে, স্বাস্থ্যকর খাদ্য গ্রহণের ক্ষমতা, কমিউনিটি গার্ডেন, মানসিক স্বাস্থ্য,"হাঁটার উপযোগী পরিবেশ" এবং "সাইকেল চালানোর উপযোগী পরিবেশের" ধারণা অন্তর্ভুক্ত হয়েছে।

ইতিহাস

আধুনিক নির্মিত পরিবেশ

জনস্বাস্থ্য

ভূদৃশ্য স্থাপত্য

তথ্যসূত্র

আরো পড়ুন 

 Jeb Brugmann, Welcome to the urban revolution: how cities are changing the world, Bloomsbury Press, 2009
 Jane Jacobs, The Death and Life of Great American Cities, Random House, New York, 1961
 Andrew Knight & Les Ruddock, Advanced Research Methods in the Built Environment, Wiley-Blackwell 2008
 Paul Chynoweth, The Built Environment Interdiscipline: A Theoretical Model for Decision Makers in Research and Teaching, Proceedings of the CIB Working Commission (W089) Building Education and Research Conference, Kowloon Sangri-La Hotel, Hong Kong, 10 - 13 April 2006.
 Richard J. Jackson with Stacy Sinclair, Designing Healthy Communities, Jossey-Bass, San Francisco, 2012
 Russell P. Lopez, The Built Environment and Public Health, Jossey-Bass, San Francisco, 2012

বহিঃসংযোগ 
 Australian Sustainable Built Environment Council (ASBEC)
 Faculty of Built Environment, UTM, Skudai, Johor , Malaysia
 Designing Healthy Communities, link to nonprofit organization and public television documentary of same name
 The Built Environment and Health: 11 Profiles of Neighborhood Transformation

স্থাপত্য পরিভাষা
নগর গবেষণা ও পরিকল্পনা পরিভাষা
বিষয় অনুযায়ী স্বাস্থ্যের উপর প্রভাব
মানবীয় ভূগোল
পরিবেশমূলক সামাজিক বিজ্ঞানের ধারণা
মারিয়োঁ কোতিয়ার গৃহীত পুরস্কার ও মনোনয়ন তালিকা

মারিয়োঁ কোতিয়ার হলেন একজন ফরাসি অভিনেত্রী। তিনি একবার করে একাডেমি পুরস্কার, বাফটা পুরস্কার, গোল্ডেন গ্লোব পুরস্কার, দুইবার সিজার পুরস্কার, এবং একবার করে লুমিয়ে পুরস্কার ও ইউরোপিয়ান ফিল্ম পুরস্কার লাভ করেন। নিচে তার গৃহীত পুরস্কার ও মনোনয়ন তালিকা দেওয়া হলঃ

পুরস্কার ও মনোনয়ন

ইউরোপিয়ান ফিল্ম পুরস্কার

একাডেমি পুরস্কার

গোল্ডেন গ্লোব পুরস্কার

বাফটা পুরস্কার

লুমিয়েস পুরস্কার

সিজার পুরস্কার

চলচ্চিত্র সমালোচক পুরস্কার

অন্যান্য পুরস্কার

তথ্যসূত্র

বহিঃসংযোগ

 

কোতিয়ার, মারিয়োঁ
জুড়ওয়া ২

জুড়ওয়া ২ হলো ডেভিড ধবন দ্বারা পরিচালিত ভারতীয় হিন্দি ভাষার অ্যাকশন-কমেডি চলচ্চিত্র। এই চলচ্চিত্রের প্রধান ভূমিকায় বরুণ ধবন "রাজা" এবং "প্রেম" নামে দুই যমজ ভাইয়ের চরিত্রে অভিনয় করেছেন, যেখানে তার বিপরীতে রয়েছেন জ্যাকলিন ফার্নান্দেজ এবং তাপসী পান্নু। এই চলচ্চিত্রটি প্রযোজনা করেছে নাদিয়াদওয়ালা গ্র্যান্ডসন এন্টারটেইনমেন্ট। এই চলচ্চিত্রটি ২০১৭ সালের ২৯ সেপ্টেম্বর মুক্তি পেয়েছে। বরুণ ধবন এই চলচ্চিত্রটিকে জুড়ওয়ার "রিবুট" অর্থাৎ 'নতুন করে শুরু' বলে আখ্যায়িত করেছেন। তিনি আরো বলেন, "আমি এই চলচ্চিত্রে নতুন করে লিপি লিখিনি। এই চলচ্চিত্রে জুড়ওয়া থেকে প্রায় ৮-১০ চিত্রনাট্য ছিল যেগুলোতে আমি অভিনয় করতে খুবই পছন্দ করি এবং এরই জন্য আমি এই চলচ্চিত্রটিতে অভিনয় করেছি।"

শ্রেষ্ঠাংশে
 বরুণ ধবন - রাজা/প্রেম মালহোত্রা
 জ্যাকলিন ফার্নান্দেজ - আলিশকা বকশী
 তাপসী পান্নু - সামারা
 শচীন খেন্ডেকার - রাজা ও প্রেমের বাবা, রাজীব মালহোত্রা
 প্রাচী শাহ - রাজা ও প্রেমের মা, অঙ্কিতা মালহোত্রা
 অনুপম খের - বকশী
 উপাসনা সিং - সামারার মা
 রাজপাল যাদব - নান্দু
 মনোজ পাহওয়া - শারাফাত আলী, রাজার বস
 জনি লিভার - পাপ্পু পাসপোর্ট
 পবন মালহোত্রা - কুলদীপ ধিলোন
 ডোনা প্রেস্টন - ন্যান্সি
 আলী আসগর - ডাক্তার লুলা
 ভিভান ভাটেনা - অ্যালেক্স
 ভিকাস বর্মা - রকি
 মনোজ জোশি - অ্যালেক্সের মামা
 জাকির হুসাইন - চার্লস
 সালমান খান - বিশেষ উপস্থিতি

তথ্যসূত্র

বহিঃসংযোগ
 
 

হিন্দি ভাষার চলচ্চিত্র
ডেভিড ধবন পরিচালিত চলচ্চিত্র
ভারতীয় ধারাবাহিক চলচ্চিত্র
ফক্স স্টার স্টুডিওসের চলচ্চিত্র
আনু মালিক সুরারোপিত চলচ্চিত্র
ভারতীয় চলচ্চিত্রে যমজ
২০১৭-এর চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
ভারতীয় চলচ্চিত্রের পুনর্নির্মাণ
মহিলা যৌন উত্তেজনাজনিত ব্যাধি

নারীদের যৌন উত্তেজনা উঠার ক্ষেত্রে সমস্যা বা ফিমেল সেক্সুয়াল এ্যারাওজাল ডিসঅর্ডার হচ্ছে নারীদের সঙ্গী (অপর একজন নারী বা পুরুষ) দের সাথে দৈহিক মিলন যোনিতে কোনো উত্তেজনা না আসা বা কোনো পুলক লাভ না করা। এর কারণ হিসেবে অনেক কিছু থাকতে পারে যেমন রক্ষণশীল মন-মানসিকতা, যৌনতাকে ঘৃণা করা, সঙ্গীর শরীর পছন্দ না হওয়া কিংবা জীবনের অন্য কোনো বিষণ্ণতা বা হতাশা থেকেও যৌন উত্তেজনা না উঠতে পারে। তাছাড়া কোনো মানসিক রোগ থেকে থাকলেও নারীদের যৌন উত্তেজনা উঠতে সমস্যা হতে পারে।

কারণসমূহ
সুনির্দিষ্টভাবে নারীদের এই সমস্যাটা বলা না গেলেও নিম্নলিখিত কারণগুলো মৌলিকঃ
মানসিক সমস্যাঃ কোনো কোনো নারী তার ব্যক্তিত্ব খারাপ এরকম হীনমন্যতায় ভুগতে পারেন, হতে পারে সেই নারীটি সমাজ দ্বারা অনেক ঘৃণিত, তার কোনো বন্ধু-বান্ধবী নেই, সে কখনো কারো ভালোবাসা-আদর ভালোমত পায়নি কিংবা অল্প বয়সে কোনো ব্যক্তি দ্বারা যৌনপীড়নের শিকার হয়েছে, এরূপ হলে নারীটির মনে যৌনতার প্রতি এক প্রকারের অনীহা বা ঘৃণা জন্মাতে পারে।
সঙ্গীর শরীর পছন্দ না হওয়াঃ কোনো কোনো ক্ষেত্রে এটা হতে পারে যে একজন নারী তার প্রেমিক বা স্বামীকে ভালবাসলেও তার শরীর পছন্দ করেন না।
রক্ষণশীল সমাজের ভয়ঃ একটি রক্ষণশীল পুরুষতান্ত্রিক বা ধর্মবাদী সমাজে বাস করে একজন নারীর মনে যৌনতার প্রতি ভয় আসতে পারে।
যোনিতে সমস্যাঃ নারীর যোনিতে কোনো সমস্যা থেকে থাকলে এবং ওটি চিকিৎসা করানো না হয়ে থাকলে যৌন উত্তেজনায় সমস্যা হতে পারে।

তথ্যসূত্র

জৈবিক লিঙ্গ
স্ত্রী প্রজননতন্ত্র
যৌন ত্রুটি
যৌনস্বাস্থ্য
যৌন উত্তেজনা
মামা ভাগ্নে পাহাড়

মামা ভাগনে পাহাড় হল বীরভূম জেলার একমাত্র পাহাড়। এটি ছোট নাগপুর মালভূমির অন্তিম পূর্ব ভাগে অবস্থিত দুবরাজপুর শহরের নিকট অবস্থিত। এই পাহাড়টি মূলত 'গ্রানাইট' শিলা দ্বারা গঠিত। মামা ভাগ্নে পাহাড় বর্তমানে একটি পর্যটনের জায়গা হিসেবে সুবিদিত।

পুরাণ ও ইতিহাস 

এই পাহাড়ের আশে পাশে কোথাও পাহাড় বা টিলা না থাকলেও ব্যতিক্রমী ভাবে এই বিক্ষিপ্ত অনুচ্চ টিলা ও প্রস্তরররাজি বহু পুরাণকথার জন্ম দিয়েছে। রাম যখন সীতা উদ্ধারে লঙ্কা যাত্রা করেন তখন হিমালয় থেকে সেতু বন্ধের পাথর রথে করে আনা হচ্ছিল। সেসময় কিছু পাথর পড়ে 'মামা ভাগনে' পাহাড়ের সৃষ্টি এরকম কিংবদন্তি প্রচলিত আছে। অপর একটি পৌরাণিক সূত্রে জামা যায় দেবতা বিশ্বকর্মা মহাদেব শিববের আদেশে দ্বিতীয় কাশী নির্মাণ করছিলেন এক রাত্রির মধ্যে। সেই সময় পড়ে যাওয়া পাথর থেকেই সৃষ্টি হয় মামা ভাগনে পাহাড়।

সংস্কৃতি 

মামা ভাগনে পাহাড়, পাহাড়ের ওপর পাহাড়েশ্বর শ্মশানকালীমন্দির  ও নিকটবর্তী হেতমপুর রাজবাড়ি কে কেন্দ্র করে বীরভূম গুরুত্বপূর্ণ পর্যটন কেন্দ্র গড়ে উঠেছে। এই অঞ্চলে সত্যজিৎ রায়ের অভিযান (চলচ্চিত্র), গুপী গাইন বাঘা বাইন ও সন্দীপ রায়ের রবার্টসনের রুবি, গোঁসাইপুর সরগরম ইত্যাদি ছবির চলচ্চিত্রায়ন হয়েছে।

তথ্যসূত্র 

পশ্চিমবঙ্গের পাহাড়
বীরভূম জেলা
জেইডেন লিবারের

জেইডেন উইজলি লিবারের (জন্ম জানুয়ারী, ৪ ২০০৩) একজন মার্কিন অভিনেতা। তিনি ২০১৭ সালে মুক্তিপ্রাপ্ত মার্কিন অতিপ্রাকৃত অধীরতামূলক চলচ্চিত্র  ইট এ বিল ড্যানব্রুগ চরিত্রে অভিনয় করার জন্য, এবং মূল চরিত্রে অভিনয় করা চলচ্চিত্র সমূহ :সেন্ট.ভিনসেন্ট, এ অলিভার ব্রণস্টেইন, মিডনাইট স্পেশাল, এ এল্টন মেয়ার, দ্য কনফারমেশন, এ এন্থনি চরিত্রে, আর দ্য বুক অব হেনরী, এ হেনরী কার্পেন্টার হিসেবে অভিনয় করার জন্য সবার নিকট পরিচিত।

তিনি এন্জেলা মার্টেল এবং মার্কিন কার্যনির্বাহী) শেফ (প্রধান পাচক) ওয়েস লিবারের দম্পতির সন্তান।

চলচ্চিত্র সমূহ

বড় পর্দায়

ছোট পর্দা

পুরস্কার এবং মনোনয়ন সমূহ

তথ্যসূত্র

বহিঃসংযোগ

২০০৩-এ জন্ম
জীবিত ব্যক্তি
মার্কিন শিশু অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
ফিলাডেলফিয়ার অভিনেতা
২১শ শতাব্দীর মার্কিন অভিনেতা
কোরীয় বংশোদ্ভূত মার্কিন ব্যক্তি
কারবি

কারবি একটি কাল্পনিক চরিত্র এবং নাইট্নো এবং এইচএএল ল্যাবরেটরির মালিকানাধীন কির্বি সিরিজের ভিডিও গেমের নামকরণকারী চরিত্র। নিন্দোদের সবচেয়ে বিখ্যাত এবং পরিচিত আইকনগুলির মধ্যে একটি হিসাবে, কিব্বি এর গোল উপস্থিতি এবং তার শত্রুদের ক্ষমতা কপি করার ক্ষমতা তাকে ভিডিও গেমসের মধ্যে একটি সুপরিচিত ব্যক্তিত্ব করেছে, যা ক্রমাগতভাবে সবচেয়ে প্রতিভাবান ভিডিও গেম অক্ষরগুলির একটি হিসাবে স্থান করে নিয়েছে। তিনি প্রথমে 1992 সালে কারবি এর ড্রিম ল্যান্ড ফর গেম বয়ে হাজির হন। মূলত একটি স্থানধারক, মাসাহিরো সাকুরাই 19 বছর বয়সে গেমসের প্রথম দিকের উন্নয়নের জন্য, তিনি তখন থেকেই ২0 টিরও বেশি গেমসে অভিনয় করেছিলেন, যা স্টেশন প্ল্যাটফর্ম থেকে ধাঁধা, দৌড় এবং এমনকি পিনবলের সাথেও সংযুক্ত ছিল এবং এটি একটি বিশেষ বৈশিষ্ট্য সব মহাশূন্য ব্রাস গেমস মধ্যে খেলাযোগ্য যোদ্ধা। তিনি তার নিজের এনিমে এবং মংকার সিরিজে অভিনয় করেছেন। তার সবচেয়ে সাম্প্রতিক চেহারাটি হল "কিবারের ব্লোওয়াট ব্লাস্ট", নিন্টেনডো 3D এস 1999 সাল থেকে, তিনি মিকিকো ওম্মোটো দ্বারা উচ্চারিত হয়েছে।

কিরবি বস্তু এবং প্রাণীকে তাদের ক্ষমতার অধিকারী করার পাশাপাশি তার শরীরকে প্রসারিত করে তোলার সামর্থ্যের ক্ষমতা সম্পর্কে সুপরিচিত। তিনি এইসব ক্ষমতা ব্যবহার করে বিভিন্ন দেশকে উদ্ধার করেন যেমন পপ স্টারের হোম ওয়ার্ল্ড, মন্দ বাহিনী এবং প্রতিপক্ষের যেমন ডার্ক ম্যাটার বা নাইটমারে। এই ইভেন্টে প্রায়ই তিনি তার প্রতিদ্বন্দ্বী, নিখুঁত রাজা ডেডেডে এবং রহস্যময় মেটা নাইট দিয়ে পথ অতিক্রম করেন, যদিও মেটা নাটকে একটি হিরো হিসেবে পাওয়া যেতে পারে, খেলার উপর নির্ভর করে কিব্লিকে সর্বকালের সর্বশ্রেষ্ঠ ভিডিও গেম হিরো হিসাবে বর্ণনা করা হয়েছে। [যার দ্বারা?] কার্যত তার সমস্ত উপস্থিতিগুলির মধ্যে, কিবারিকে হাস্যকর, নির্দোষ এবং খাদ্য-প্রেমিক হিসাবে চিত্রিত করা হয়েছে কিন্তু বিপদের মুখোমুখি হয়ে নির্ভীক, সাহসী ও চতুর ।

কল্পকাহিনীর চরিত্র
নারকেল দুধ

নারকেলের দুধ হচ্ছে এক ধরনের তরল যা কোরানো নারকেল থেকে নিষ্কাশন করা হয়। নারিকেল দুধ অস্বচ্ছ এবং স্বাদযুক্ত।  এতে তেলের পরিমাণ বেশি যার অধিকাংশ স্যাচুরেটেড ফ্যাট। নারিকেল দুধ একটি জনপ্রিয় খাদ্য উপকরণ যা দক্ষিণ-পূর্ব এশিয়া, ক্যারিবীয় অঞ্চল এবং দক্ষিণ আমেরিকার উত্তরাংশের দেশগুলোতে ব্যবহৃত হয়।

সংজ্ঞা 
নারকেল দুধ এর গাঢ় দ্রবণ এবং দুধবর্ণ চেহারার কারণে সহজে নারকেল পানি থেকে আলাদা করা যায়। নারিকেল পানি সরাসরি নারকেল বীজের মধ্যে পাওয়া যায়। অন্যদিকে নারকেল দুধ হচ্ছে পানি এবং শাঁসের একটি মিশ্রিত রূপ।

প্রস্তুতি 

ঐতিহ্যগত ভাবে নারিকেলের খোসা ছাড়িয়ে শক্ত আবরণ দুই ভাগে বিভক্ত করে কুরানির সাহায্যে নারকেল খুরে নেওয়া হয়। এই কোরানো নারকেলের সাথে সামান্য পানি মিশিয়ে ভালো করে হাত দিয়ে ডলে চটকানো হয়। ফলে নারকেলের চর্বি পানির সংগে মিশে দুধের আকার ধারণ করে।

রসনায়

খাদ্য 

নারকেলের দুধ দিয়ে পোলাও, পিঠা, ইলিশ মাছ, মাংস রান্নার প্রচলন বহু পুরোনো। রূপচর্চার জন্য নারকেলের দুধ ব্যবহার করা হয়।  দক্ষিণ পূর্বাঞ্চলীয় এশিয়া এবং ক্যারিবিয়ায় চালের সাথে নারকেল দুধ মিশিয়ে নারকেল ভাত রান্না করা হয়। নারকেল ভাতকে ইন্দোনেশিয়ায় নাসি লেমাক এবং মালয়েশিয়ায় নাসি উদুক বলে। এশিয়ায় ঐতিহ্যবাহী সেরাবি প্রস্তুতিতে নারকেল দুধ ব্যবহার করা হয়। 

বাংলাদেশে হাঁসের মাংস রান্নায় নারকেলের দুধ ব্যবহার করা হয়। ডিমের কোর্মা এবং বিভিন্ন প্রকার পিঠা প্রস্তুতিতে নারকেল দুধ ব্যবহার করা হয়। ব্রাজিলে নারিকেল দুধ উত্তরপূর্বাঞ্চলের রসনায় বিশেষ করে সমুদ্রজাত খাদ্য, স্ট্যু এবং ডেজার্টে ব্যবহৃত হয়। কলম্বিয়া এবং পানামায় মিষ্টি টিটোটে তৈরিতে কোরানো নারকেল এবং নারকেল দুধ ব্যবহৃত হয়। ভেনেজুয়েলায় মাংসে নারিকেল দুধ ব্যবহার করা হয়।

পানীয় 

দক্ষিণ পূর্ব এশিয়ায় নারিকেল দুধ ব্যবহার করে বিভিন্ন ধরনের পানীয় প্রস্তুত করা হয়। সেনডল একটি সবুজ জেলিযুক্ত পানীয় যা হিমায়িত নারকেল দুধ ও তালের চিনি দিয়ে প্রস্তুত করা হয়। চালের আটা থেকে সবুজ জেলি প্রস্তুত করা হয়। দক্ষিণ চীন এবং তাইওয়ানের দুটো জনপ্রিয় পানীয় মিষ্টিযুক্ত নারকেল দুধ এবং পানি মিশিয়ে পাতলা করা নারকেল দুধ। ব্যান্ড্রেক এবং বাজিগর ইন্দোনেশিয়ার দুটো জনপ্রিয় পানীয় যা নারকেল দুধ থেকে প্রস্তুত করা হয়।

স্বাস্থ্য ঝুঁকি
নারকেল দুধের অন্যতম একটি উপাদান হচ্ছে নারকেল তেল। বিভিন্ন স্বাস্থ্য সংস্থা যেমন যুক্তরাষ্ট্রের ফুড এন্ড ড্রাগ এডমিনিস্ট্রেশন, বিশ্ব স্বাস্থ্য সংস্থা, আন্তর্জাতিক পুষ্টি মহাবিদ্যালয়, যুক্তরাষ্ট্রের স্বাস্থ্য ও মানবসেবা অধিদপ্তর, আমেরিকান ডায়েটিক এসোসিয়েশন, আমেরিকান হার্ট এসোসিয়েশন, ব্রিটেনের জাতীয় স্বাস্থ্য সেবা, এবং কানাডার পুষ্টিবিদগণ উচ্চমাত্রার সম্পৃক্ত চর্বির কারণে নারকেল দুধ খাওয়াকে নিরুৎসাহিত করেছে। অতিরিক্ত নারিকেল দুধ খেলে রক্তে কোলেস্টেরল বেড়ে যাওয়ার সম্ভাবনা থাকে। লরিক এসিড উচ্চ ঘনমাত্রার লিপোপ্রোটিন কোলেস্টেরল বাড়িয়ে দেয়।

তথ্যসূত্র 

খাদ্য উপাদান
বাংলাদেশী রন্ধনশৈলী
বাঙালি রন্ধনশৈলী
ভেগান রন্ধনশৈলী
নারিকেল
দুধ
মিষ্টি খাবার
মদ্যপানীয় মিশ্রণকারক
ক্যারিবীয় রন্ধনশৈলী
নারকেল ধারণকারী খাদ্য
লাতিন আমেরিকান রন্ধনশৈলী
দুধের বিকল্প
অ্যালকোহলমুক্ত পানীয়
দক্ষিণ এশীয় রন্ধনশৈলী
দক্ষিণ-পূর্ব এশীয় রন্ধনশৈলী
পল্লী উন্নয়নে স্বাধীনতা পুরস্কার

পল্লী উন্নয়নে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের পল্লী ও পল্লীর অধিবাসীদের জীবনমান উন্নয়নের ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মাহাবুব আলম চাষীকে “পল্লী উন্নয়নে স্বাধীনতা পুরস্কার” প্রদান করা হয়।

আরও দেখুন 
 স্বাধীনতা পুরস্কার;
 পল্লী উন্নয়নে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 
 স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত